Əli müəllim, dediyimiz kimi, nəinki parlamentin, bu dövlətin və millətin dəyərli insanlarından biridir. Cənab Sədr, mən Sizdən də xüsusi olaraq xahiş edirəm, bu məsələyə həssas yanaşmağımız, sadəcə, ondan irəli gəlir ki, biz bundan sonrakı dövrdə də xalqın nəzərində öz funksiyasını, səlahiyyətlərini düzgün şəkildə yerinə yetirən, amma bununla bərabər, deyilən kimi, etik davranışların yüksək obrazına sahib olan bir qurumun təmsilçiləri kimi qalmaq istəyirik. Ona görə də parlament üzvünün etikasına görə cəza modelini zavod işçisinin, yaxud hansısa bir fabrik işçisinin etik davranışına münasibətlə eyniləşdirmək olmaz. Bu, parlamentdə qorxaqlıq yaradacaq, özünüsenzuraya gətirib çıxaracaq.